Prispevki za novejšo zgodovino: Navodila avtorjem

# Obseg, struktura in oblika prispevkov

Prispevki za novejšo zgodovino sprejemajo avtorske prispevke v slovenskem in v naslednjih tujih jezikih: angleščina, nemščina, srbščina, hrvaščina, bosanščina, italijanščina, slovaščina in češčina. Uredništvo v postopkih za objavo upošteva zgolj prispevke, ki so v Microsoft Word formatu DOC ali DOCX (pisava Times New Roman, razmik med vrsticami 1,5) in pripravljeni v skladu z navodili:

1. Razprave in Zapisi: Za znanstveno vsebino prispevka in točnost podatkov odgovarja avtor. Besedilo ne sme obsegati več kot 50.000 znakov (s presledki), biti mora pregledno in razumljivo strukturirano, vsebovati mora metodo dela, rezultate in sklepe ter:

* naslov (male tiskane črke, velikost črk 16, okrepljeno, središčna poravnava);
* izvleček v angleškem in/ali slovenskem jeziku (največ 250 besed, velikost črk 10, ležeče);
* ključne besede v angleškem in/ali slovenskem jeziku (do 5);
* besedilo razprave (velikost črk 12):
* odstavki naj bodo brez vmesnih vrstic;
* naslovi (pod)poglavij morajo biti pisani z malimi tiskanimi črkami, okrepljeno;
* povzetek razprave v angleškem ali slovenskem jeziku:
* naslov (velike tiskane črke, velikost črk 12),
* do 4000 znakov s presledki.

1. Historična dokumentacija: Besedilo ne sme obsegati več kot 50.000 znakov s presledki (velikost črk 12), vsebovati mora:

* ime in priimek avtorja (velikost črk 12, središčna poravnava);
* avtorjevo izobrazbo in strokovni/znanstveni naziv, ustanovo zaposlitve, naslov in elektronski naslov;
* naslov (male tiskane črke, velikost črk 16, okrepljeno, središčna poravnava);
* naslovi (pod)poglavij morajo biti pisani z malimi tiskanimi črkami, okrepljeno;

1. Ocene in poročila (15.000 znakov s presledki):

* naslov knjižne ocene mora vsebovati ime in priimek avtorja ali urednika ter naslov knjige (velikost črk 12, okrepljeno), založbo, kraj in leto izida, število strani;
* poročila s simpozijev, konferenc in drugih dogodkov morajo:
* vsebovati točen naslov dogodka ter datum in kraj prireditve (velikost črk 12, okrepljeno).

Pri vseh prispevkih naj avtorji želene poudarke v besedilu označujejo s poševnimi črkami.

# Citiranje

Članki morajo biti opremljeni s popolnim znanstvenim aparatom. Pri navajanju virov in literature morajo biti uporabljene opombe pod črto (velikost črk 10). V seznamu Viri in literatura (velikost črk 12) morajo biti po abecednem vrstnem redu navedeni vsi viri in vsa literatura, ki se v besedilu pojavijo v opombah pod črto. Ločeno navedemo arhivske vire, literaturo, časopise, internetne vire, ustne izjave idr. Uporabljati je potrebno [čikaški način citiranja in navajanja virov](http://www.chicagomanualofstyle.org/tools_citationguide.html) (slovensko verzijo navodil najdete [tukaj](http://www2.sistory.si/publikacije/material/PNZ-citiranje-Chicago-sl.pdf)). Pri navajanju arhivskih virov je potrebno upoštevati pravila, ki so v skladu s slovenskimi arhivskimi pravili ([tukaj](http://www2.sistory.si/publikacije/material/PNZ-citiranje-arhivi-sl.pdf)).

Pri navajanju virov je treba navesti identifikator digitalnih objektov DOI (angl. Digital Object Identifier), če je na voljo. Več informacij o DOI je na voljo na spletni strani Crossref ([www.crossref.org](http://www.crossref.org); <http://www.crossref.org/guestquery>; <http://dx.doi.org/>).

# Slikovno gradivo, tabele in grafikoni

Slikovno gradivo (fotografije, slike, zemljevidi itd.) je potrebno priložiti v ločeni datoteki. Slike morajo biti posnete v visoki resoluciji (JPG format, najmanj 300 dpi). Tabele in grafikone avtor predloži v ločeni Microsoft Excel datoteki (XLS ali XLSX format), pri čemer je grafikon že izrisan in je jasno označena glava tabele. V glavnem dokumentu naj bo jasno označeno, kam želi avtor umestiti priloženo gradivo. Priloženo gradivo mora vsebovati odgovarjajoče nad- in podnapise z navedbo vira in avtorja (velikost črk 10). Za avtorsko-pravni vidik objave slikovnega gradiva poskrbi avtor prispevka.

# Lektura, korekture in prevodi

Uredništvo prejete prispevke lektorira, avtor lekturo pregleda in jo avtorizira. Širjenje obsega besedila ob korekturah ni dovoljeno. Uredništvo poskrbi za prevod izvlečkov in povzetkov iz slovenščine v angleščino in iz angleščine v slovenščino ter za prevod povzetkov iz slovenščine v angleščino.

# Oddaja prispevkov v Open Journal System

Avtorji oddajo predloge svojih prispevkov preko [Open Journal System](https://pkp.sfu.ca/ojs/). To lahko storijo na sledeči način:

1. [Registracija](http://ojs.inz.si/index.php/pnz/user/register) za pridobitev uporabniškega računa.
2. [Prijava](http://ojs.inz.si/index.php/pnz/login) v uporabniški račun.
3. Avtor si določi vlogo (Roles) avtorja (Author).
4. Izbere "Start a New Submission".
5. Dokonča 5 stopenjski proces oddaje prispevka.

## Korak 1 (Submission Step 1):

* Avtor izbere vsebinski sklop revije (Journal Section), ki najbolj ustreza vsebini njegovega prispevka:
  + Razprave – Articles
  + Zapisi – Notes
  + Historična dokumentacija – Historical documentation
  + Jubileji – Jubilees
  + Im memoriam
  + Ocene in poročila – Reviews and Reports
* V nadaljevanju mora avtor potrditi vsako od točk v kontrolnem seznamu za predložitev prispevka v oddajo (submission checklist).
* Nato avtor dobi v pregled besedilo o avtorsko-pravnih usmeritvi *Prispevkov za novejšo zgodovino*. Avtor se mora strinjati s politiko urejanja avtorskih pravic pri *Prispevkih za novejšo zgodovino*, preden lahko nadaljuje proces oddaje.
* Avtor nato dobi v vpogled Izjavo o zasebnosti.
* Nazadnje lahko avtor zapiše svoje komentarje in obvestila uredniku.
* S pritiskom na gumb *Save and continue* bo avtor shranil svoje dosedanje vpise in se premaknil na naslednjo stopnjo.

## Korak 2 (Submission Step 2)

V drugem koraku avtor naloži svoj prispevek v obliki Microsoft Word dokumenta (doc ali docx):

* Avtor pritisne na *Prebrskaj (Choose File)* gumb in s tem odpre okno, preko katerega na svojem računalniku izbere Microsoft Word datoteko svojega prispevka.
* V Choose File oknu pritisne na gumb *Open* (Odpri) in s tem na spletno stran *Prispevkov za novejšo zgodovino* prenese ime izbrane datoteke.
* S pritiskom na gumb *Uplod* (Naloži) se datoteka iz avtorjevega računalnika naloži na spletno stran *Prispevkov za novejšo zgodovino*. Naložena datoteka se preimenuje v skladu z ureditvijo sistema Open Journal System.
* Ko je dokument uspešno naložen, se avtor s pritiskom na gumb *Save and continue* premakne na naslednjo stopnjo.

## Korak 3 (Submission Step 3)

V drugem koraku avtor vpiše vse relevantne metapodatke (o avtorju in njegovemu prispevku):

* Prvi sklop zajema podatke o avtorju. Avtomatično se prikažejo vsi osebni podatki avtorja z njegovega uporabniškega računa.
* Če je prispevek napisalo več avtorjev, se podatke o ostalih avtorjih doda s pritiskom na gumb *Add Author* (Dodaj avtorja). Mogoče je tudi preurediti vrstni red seznama avtorjev, izbrisati po pomoti dodanega avtorja in določiti zgolj enega od avtorjev, da komunicira z urednikom revije.
* Avtor vpiše naslov in (glede na vrsto oddanega prispevka) izvleček.
* Avtor vnese angleške in/ali slovenske ključne besede. Na ta način bo ostalim omogočil, da bodo lažje našli njegov članek.
* V naslednjem sklopu avtor lahko vnese imena vseh organizacij, ki so financirale njegove raziskave, na podlagi katerih je nastal oddani prispevek.
* S pritiskom na gumb *Save and continue* se bo avtor premaknil na naslednjo stopnjo.

## Korak 4 (Submission Step 4)

Ta korak je opcijski. Tukaj lahko avtor naloži priloge, za katere želi, da so dostopne javnosti in/ali uredništvu v katerih koli formatih:

* Avtor pritisne na *Prebrskaj (Choose File)* gumb in s tem odpre okno, preko katerega na svojem računalniku izbere želeno datoteko.
* V Choose File oknu pritisne na gumb *Open* (Odpri) in s tem na spletno stran *Prispevkov za novejšo zgodovino* prenese ime izbrane datoteke.
* S pritiskom na gumb *Uplod* (Naloži) se datoteka iz avtorjevega računalnika naloži na spletno stran *Prispevkov za novejšo zgodovino*. Naložena datoteka se preimenuje v skladu z ureditvijo sistema Open Journal System.

Pri tem uredništvo Prispevkov za novejšo zgodovino loči dve vrsti prilog:

* priložene datoteke v JPG, XLS in XLSX, ki so sestavni del besedila prispevka (gl. zgoraj podpoglavje Slikovno gradivo, tabele in grafikoni) in
* vse ostale priložene datoteke v poljubnih formatih, za katere avtor želi, da so objavljene predvsem v skladu s politiko odprtega dostopa do raziskovalnih podatkov.

Pri prilogah, ki so sestavni del prispevka:

* avtor nujno vpiše naslove, ki se ujemajo z oznakami v glavnem dokumentu:
  + Slika 1, Slika 2 itd.;
  + Tabela 1, Tabela 2 itd.
  + Grafikon 1, Grafikon 2 itd.;
* pri tipu datoteke (Type) vpiše v polje *Specify other*: Vstavljena datoteka;
* v polje *Brief description* (Kratek opis) vpiše naslov slike, tabele ali grafikona;
* v polje *Source* (Vir) vpiše vir in avtorja slike;
* dodatno lahko avtor v polje Creator (or owner) of file vpiše sebe kot avtorja tabele in grafikona
* ter primerno izpolni še vsa ostala metapodatkovna polja.

Pri ostalih priloženih datotekah avtor poljubno vnese čim več metapodatkov.

**Avtor ne sme pozabiti** označiti *Present file to reviewes (without metadata), as it will not compromise blind review*.

S pritiskom na gumb *Save and continue* se bo avtor premaknil na naslednjo stopnjo.

## Korak 5 (Submission Step 5)

V zadnjem petem koraku avtor vidi povzetek vseh svojih oddanih datotek. S pritiskom na gumb *Finish Submission* avtor zaključi postopek oddaje svojega prispevka uredništvu *Prispevkov za novejšo zgodovino*. Po elektronski pošti avtor prejme potrdilo o oddanem prispevku. Avtor lahko spremlja recenzentski postopek preko podstrani svojega uporabniškega profila Author – Active Submissions.